SUPER เผยโซลาร์ฟาร์มสหกรณ์ COD เพิ่ม 4 โครงการ กำลังผลิตรวม 16MW
SUPER เผยโครงการโซลาร์ฟาร์มสหกรณ์ COD เพิ่ม 4 โครงการ กำลังผลิตรวม 16MW แล้ว
28 ธ.ค. 2559

บริษัท ซุปเปอร์บล๊อก จํากัด (มหาชน) หรือ SUPER ระบุว่า ในวันที่ 27 ธ.ค.59 บริษัทย่อยของ SUPER ในฐานะที่เป็นผู้สนับสนุนโครงการในการดำเนินการผลิตไฟฟ้าจากพลังงานแสงอาทิตย์แบบติดตั้งบนพื้นดินสำหรับหน่วยงานราชการและสหกรณ์ภาคการเกษตร ได้จ่ายไฟฟ้าเข้าระบบเชิงพาณิชย์ (COD) ให้กับการไฟฟ้าส่วนภูมิภาค และ/หรือ การไฟฟ้านครหลวงจำนวนรวม 4 โครงการ กำลงการผลิตรวม 16.0 เมกะวัตต์

ทั้งนี้เมื่อวันที่ 26 ธ.ค.59 บริษัทได้จ่ายไฟฟ้าโครงการพลังงานแสงอาทิตย์แบบติดตั้งบนพื้นดินสำหรับหน่วยงานราชการและสหกรณ์ภาคการเกษตรเข้าระบบเชิงพาณิชย์จำนวน 3 โครงการ กำลงการผลิตรวม10.0 เมกะวัตต์
ทั้งนี้ การจ่ายไฟฟ้าเข้าระบบครั้งนี้ส่งผลให้โครงการโรงไฟฟ้าพลังงานแสงอาทิตย์ของบริษัทย่อย SUPER ได้จ่ายไฟฟ้าเข้าระบบเชิงพาณิชย์ให้กับการไฟฟ้าส่วนภูมิภาคและ/หรือการไฟฟ้าฝ่ายผลิตแห่งประเทศไทยแล้วเป็นจำนวนทั้งสิ้น 117 โครงการ กำลังผลิตรวม 706.90 เมกะวัตต์
อนึ่ง บริษัท 17 อัญญวีร์ โฮลดิ้ง จำกัด (17AYH) เป็นบริษัทย่อยของบริษัทที่ถือหุ้นโดยบริษัท มิเลนเนี่ยม แอคท์จำกัด (MIL) โดยที่ MIL เป็นบริษัทย่อยของบริษัทที่ถือหุ้นโดยบริษัท ซุปเปอร์โซล่าร์เอนเนอร์ยี จำกัด (SSE) ในสัดส่วนร้อยละ 100
ขณะที่ บริษัท ไอ คิว โซล่า จำกัด (IQS) และบริษัทไอคิว กรีน (IQG) เป็นบริษัทย่อยของบริษัทที่ถือหุ้นโดยบริษัท ซุปเปอร์โซล่าร์ เอนเนอร์ยี จำกัด (SSE) ในสัดส่วนร้อยละ 49